**Районна избирателна комисия – Перник**

Протокол № 3

/19.08.2022 г./

 На 19.08.2022 г. се проведе заседание на РИК - Перник.

Присъстват 11 членове на РИК. По уважителни причини отсъстват Игнат Стойчев и Силвия Петрова.

Заседанието бе открито в 17.20 часа и председателствано от Румяна Петрова – заместник председател на РИК.

За протоколчик е определена г-жа Галина Никодимова .

Председателят на комисията предложи следния дневен ред:

1. Регистриране и обявяване на кандидатска листа за народни представители на политическа партия „ПРЯКА ДЕМОКРАЦИЯ“ за участие в изборите за народни представители на 02 октомври 2022 г.
2. Освобождаване на лицето предложено за специалист експерт, и назначаване на друг за подпомагане работата на РИК Перник за произвеждане на изборите за народни представители на 02.10.2022 г.
3. Разни

Дневният ред бе приет единодушно с 11 гласа „За“

По т. 1 - Председателстващият докладва, че на 19.08.22 в РИК –Перник е постъпило предложение от Петър Николаев Клисаров, представител на ПП „ПРЯКА ДЕМОКРАЦИЯ“, регистрирана за участие в изборите за народни представители на 02.10.2022 г. с решение на ЦИК № 1278-НС от 16.08.2022г., за регистрация на кандидатска листа за участие в изборите за народни представители на 02.10.2022 г. Предложен е един кандидат за народен представител. Предложението е заведено под № 1 от 19.08.2022 г. във Входящия регистър на кандидатите за народни представители. Към предложението е приложено едно Заявление-декларация по чл. 255, ал. 1, т. 3 във връзка с чл. 3, ал. 3 от ИК (Приложение № 61-НС от изборните книжа).

Председателстващият заседанието предложи проекторешение. Ако сте съгласни проекта на решение да стане Решение №14-НС, моля да гласувате. След проведено поименно гласуване РИК-Перник единодушно взе следното решение:

На основание чл. 72, ал. 1, т. 8, във вр. с чл. 255, ал.1 и 258, ал.1 от Изборния кодекс и Решение № 1229-НС от 11.08.2021 г. на ЦИК

РЕГИСТРИРА И ОБЯВЯВА КАНДИДАТСКА ЛИСТА за народни представители, предложена от политическа партия „ПРЯКА ДЕМОКРАЦИЯ“ за участие в изборите за народни представители на 02.10.2022 г., както следва :

1. Ивайло Стойов Савов, с ЕГН ……………………………….. ;

ИЗДАВА удостоверение на регистрирания кандидат от кандидатскa листa на „ПРЯКА ДЕМОКРАЦИЯ“. Решението подлежи на обжалване пред ЦИК в тридневен срок от обявяването му.

По т. 2 - Председателстващият докладва, че определената с Решение № 5–НС /17.08.2022 г. на РИК–Перник, Даниела Соколова за специалист експерт е невъзможно да изпълнява възложените й функции. Предлага нейното освобождаване и респективно назначаването на Йордан Сашов Андонов за експерт. След проведена дискусия по отношение процедурата по заменяне, председателстващия предложи проект за Решение под № 15-НС, а именно:

На основание  чл.72, ал.1, т.1 от ИК, и Решение № 1200-НС от 02.08.2022 г. на ЦИК,  РИК – Перник РЕШИ: Освобождава,  определената с Решение № 5–НС от 17.08.2022 г. на РИК–Перник, Даниела Соколова като специалист-експерт.

Преди проекта на решение да бъде подложено на гласуване бе предложено думата „освобождава“ да бъде заменена със „Заменя“. Последва дискусия и след като не се постигна единодушно съгласие по текста на проекта на решение, заседанието бе прекъснато за 10 мин. почивка.

След възобновяване на заседанието председателстващият предложи да бъде оттеглен проекта на решение № 15-НС за следващото заседание. Подложи предложението на гласуване. След поименното гласуване 6 членове на РИК са против, 5 – за. Председателстващият обяви, че РИК-Перник е в условията на липсата на решение.

Следващото предложение от председателстващият е да се вземе решение да не се отлага т. 2 от дневния ред и съответно да се дебатира по точката. След проведени разисквания предложението бе подложено на гласуване. Решението бе взето единодушно с 10 гласа „За“. Отсъства Никола Йорданов. За специалист експерт бяха предложени лицата Стелиян Иванов и Йордан Андонов. Председателстващият подложи на поименно гласуване двете предложения. Гласуването е както следва:

* За предложеният Стелиян Иванов – 1 „За“ и 9 „Против“;
* За предложеният Йордан Андонов – 9 „За“ и 1 „Против“.

След проведеното гласуване председателстващият заседанието предложи проекторешение. Ако сте съгласни проекта на решение да стане Решение №15-НС, моля да гласувате. След проведено поименно гласуване РИК-Перник единодушно взе следното решение:

На основание  чл.72, ал.1, т.1 от ИК, и Решение № 1200- НС от 02.08.2022 г. на ЦИК,  РИК– ерник

Р Е Ш И:

ЗАМЕНЯ  определената с Решение № 5– НС от 17.08.2022 г. на РИК –Перник Даниела Соколова, като за специалист-експерт РИК определя:

1. Йордан Сашов Андонов, с ЕГН:………………….

Същият,  ще  изпълнява следните функции:

1. техническо осигуряване на  излъчване  online  заседания на комисията,
2. поддържане електронните регистри и интернет страницата на РИК,
3. обявяване на протоколи, решения и съобщения
4. и всички останали документи в интернет страницата на РИК, както и  други поставени задачи от РИК Перник.

Срокът на договора да бъде от 19.08.2022 г.- до 16.10.2022 г. /14 дни включително от произвеждане на изборите/  включително, като месечното възнаграждение е в размер на   850  лв., определено с т. 7.1 от Решение № 1200- НС от 02.08.2022 г. на ЦИК

Копие от настоящото решение да се изпрати на областния управител на Област Перник на сключване на граждански договор.

 Решението подлежи на обжалване пред ЦИК в тридневен срок от обявяването му.

По точка 3 не постъпиха предложение и въпроси. Председателстващият заседанието обяви същото за закрито.